รัฐบาลไทย-ข่าวทำเนียบรัฐบาล-มท. มอบเข็มเชิดชูเกียรติทองคำและประกาศเกียรติคุณให้แก่พลเมืองดีที่กล้าหาญ เสียสละช่วยเหลือผู้อื่น ประจำปี 2561
วันจันทร์ที่ 2 เมษายน 2561
มท. มอบเข็มเชิดชูเกียรติทองคําและประกาศเกียรติคุณให้แก่พลเมืองดีที่กล้าหาญ เสียสละช่วยเหลือผู้อื่น ประจําปี 2561
มท. มอบเข็มเชิดชูเกียรติทองคําและประกาศเกียรติคุณให้แก่พลเมืองดีที่กล้าหาญเสียสละช่วยเหลือผู้อื่น ประจําปี 2561
เช้าวันนี้ (1 เม.ย. 61) ที่กระทรวงมหาดไทยมีการจัดงานวันคล้ายวันสถาปนากระทรวงมหาดไทยเพื่อน้อมรําลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่ได้มีพระบรมราชโองการจัดตั้ง
กระทรวงมหาดไทยขึ้น เมื่อวันที่ 1 เมษายนพ.ศ. 2435 โดยในปีนี้ นับเป็นการสถาปนากระทรวงมหาดไทย ครบรอบ 126 ปีกระทรวงมหาดไทยได้จัดพิธีมอบเข็มเชิดชูเกียรติทองคําและประกาศเกียรติคุณให้แก่พลเมืองดีโดยมีปลัดกระทรวงมหาดไทย นายฉัตรชัย พรหมเลิศ เป็นประธานในพิธีฯโดยกองทุนส่งเสริมและสงเคราะห์พลเมืองดี ได้เริ่มดําเนินการตั้งแต่วันที่1 ธันวาคม 2545 โดยมีวัตถุประสงค์เพื่อช่วยเหลือพลเมืองดีที่ช่วยเหลือสังคมแล้วได้รับบาดเจ็บหรือเสียชีวิตให้ได้รับการดูแลช่วยเหลือที่ดีและเพื่อยกย่องเชิดชูเกียรติพลเมืองดีเป็นขวัญกําลังใจแก่พลเมืองดีและครอบครัว รวมทั้งเผยแพร่คุณความดีของพลเมืองดีให้เป็นที่ประจักษ์เป็นกําลังใจพลเมืองดีที่กล้าออกมาช่วยเหลือสังคมขยายผลให้สังคมไทยเป็นวงกว้างสําหรับหลักเกณฑ์การคัดเลือกตามระเบียบกระทรวงมหาดไทย
ว่าด้วยกองทุนส่งเสริมและสงเคราะห์พลเมืองดี พ.ศ. 2546 หมายถึงผู้กระทําคุณความดีในการเข้าช่วยเหลือผู้อื่นที่ตกอยู่ในอันตรายและต้องการความช่วยเหลือหรือการเข้าช่วยเหลือกิจกรรมของเจ้าหน้าที่ที่ปฏิบัติหน้าที่ในเหตุการณ์ฉุกเฉินต่างๆ ด้วยคุณธรรมจนเป็นที่ประจักษ์ชัดโดยมิได้คํานึงถึงผลที่จะเกิดขึ้นกับตนเองและครอบครัว
ในปี 2561 มีพลเมืองดีที่กระทรวงมหาดไทยพิจารณาเห็นสมควรยกย่องเชิดชูเกียรติ
ตามหลักเกณฑ์และระเบียบของ “กองทุนส่งเสริมและสงเคราะห์พลเมืองดี” จํานวน5 ท่าน ได้รับเข็มเชิดชูเกียรติทองคําและประกาศเกียรติคุณจากกระทรวงมหาดไทย ได้แก่ พลเมืองดีที่เสียชีวิตจํานวน 2 ราย พลเมืองดีที่ได้รับผลกระทบ/บาดเจ็บ จํานวน 2 รายและพลเมืองดีที่ไม่ได้รับผลกระทบ จํานวน 1 ราย ดังนี้
1. นายอภิวัฒน์ ชนะปัญโญ จังหวัดนครราชสีมาพลเมืองดีเสียชีวิตจากการเข้าช่วยเหลือเด็กซึ่งกําลังจมน้ํา เมื่อวันที่ 10มีนาคม 2560 เวลาประมาณ 14.00 น.ในขณะกําลังตกปลาอยู่บริเวณอ่างเก็บน้ําขนาด 200 ไร่ บ้านหนองผักแว่นหมู่ที่ 15 บ้านพิมาน ตําบลท่าช้าง อําเภอเฉลิมพระเกียรติจังหวัดนครราชสีมา ได้มีกลุ่มนักเรียนประมาณ 11 คนมาเล่นน้ําและเกิดเหตุนักเรียน 3 คน กําลังจมน้ําจึงได้เข้าช่วยเหลือสามารถช่วยเหลือได้ 1 คน ขณะกําลังช่วยเหลือนักเรียนอีก 2คนซึ่งว่ายน้ําไม่เป็น เด็กนักเรียนได้เข้ากอดนายอภิวัฒน์ ทําให้ทั้ง 3 คนจมน้ําเสียชีวิตทั้งหมด
2. นายฝน คัมภีร์ จังหวัดเพชรบูรณ์พลเมืองดีเสียชีวิตจากการเข้าช่วยเหลือเด็กซึ่งกําลังจมน้ํา เมื่อวันที่ 29ตุลาคม 2560 ขณะเดินทางกลับภูมิลําเนาจากการทําบุญที่จังหวัดขอนแก่นระหว่างทางบ้านโคกสี – บ้านบึงเรือใหญ่ ตําบลโคกสี อําเภอเมืองจังหวัดขอนแก่น ได้ยินเสียงเด็ก 3คน ซึ่งได้ลงเล่นน้ําบริเวณน้ําท่วมขังขอความช่วยเหลือจึงรีบให้การช่วยเหลือเด็ก เนื่องจากมีเด็กจมน้ําไปแล้ว 1 คนระหว่างให้ความช่วยเหลือขณะพาเด็กขึ้นฝั่ง นายฝนเกิดหมดแรงและจมน้ําเสียชีวิต ส่วนเด็กอีก 2 รายปลอดภัย
3. นายเกษม กายา จังหวัดน่าน เมื่อวันที่ 31 ธันวาคม 2560 เวลาประมาณ18.50 น. ได้เกิดเพลิงไหม้ที่บ้านเลขที่ 128 หมู่ 4 ตําบลหนองแดงอําเภอแม่จริม จังหวัดน่าน ได้เกิดเพลงไหม้บ้านนายเทียบ คําลือนายเกษมได้เห็นเหตุการณ์ได้เข้าช่วยเหลือดับเพลิงเพื่อนบ้านและบ้านใกล้เคียงและพลัดตกจากหลังคาเพื่อนบ้าน ทําให้ได้รับบาดเจ็บสาหัส
กระดูกข้อเท้าขวาหัก กระดูกซี่โครงหัก 2 ซี่ กระดูกสันหลังหักส่งผลให้ลําตัวช่วงล่างไม่มีความรู้สึกปัจจุบันเป็นผู้ป่วยติดเตียงไม่สามารถช่วยเหลือตนเองได้
4. นายสุทธิระ นาคํา จังหวัดยโสธร เมื่อวันที่ 15 มิถุนายน 2560เวลาประมาณ 14.00 น. ขณะเดินทางกลับบ้านบริเวณถนนในหมู่บ้านทางไปโรงเรียนบ้านนาดีคุรุประชารัฐ พบเด็กหญิงภัทราพรคุ้มผล อายุ 1 ปี 4 เดือน เดินออกจากบ้านและนั่งกลางถนนพร้อมเห็นรถบรรทุกขับมาเกรงว่าเป็นอันตรายจึงได้กระโดดลงจากรถเพื่อเข้าไปช่วยเหลือเด็กแต่นายสุทธิระ หลบไม่พ้นจึงทําให้รถบรรทุกคันดังกล่าวทับบริเวณน่องและเท้าขวาทําให้กระดูกขาขวาร้าว และเป็นแผลฉกรรจ์
5. เด็กชายรัฐภูมิ ศรีโยธา จังหวัดนนทบุรี เมื่อวันที่ 14 พฤศจิกายน 2560เวลาประมาณ 16.00 น. ให้ความช่วยเหลือเด็กชายวรภาส ศิรินุชคํานักเรียนชั้นประศึกษาปีที่ 4/3
ซึ่งลงเล่นน้ําบริเวณบ่อเต่าเขมาภิรตารามขณะรอรถรับส่งและได้ลื่นตกไปในบ่อเต่า ซึ่งเด็กชายวรภาสว่ายน้ําไม่เป็นกําลังจะจมน้ําพลเมืองดีเห็นเหตุการณ์จึงกระโดดลงไปช่วยเหลือขึ้นมาได้อย่างปลอดภัยและนําตัวเด็กชายวรภาสไปส่งคุณครูเวรประจําโรงเรียน.
ครั้งที่ 74/2561
กองสารนิเทศ สํานักงานปลัดกระทรวงมหาดไทย
โทร 0-22224131-2